  Виталий Пронин Кам шур вамен выж вуоз сентябре.Кам шур вамен выжез пуктон чакламъя мынэ. Со усьтӥськыны кулэ туэ сентябре. Лэсьтӥськон ужъёсын тодматскон вылысь Кам дуре вуылӥзы Удмуртилэн Тӧроез Александр Соловьев, «ВТБ» банклэн вице-президентэз Юрий Молчанов, Инвестициосъя улос компаниысь директоръёслэн кенешенызы кивалтӥсь Александр Забарский. Ӵапак та огазеяськонъёс кыл куто выжез пуктыны уксё висъян понна.Кам вылын лэсьтӥськон куаш! мынэ. Апреле выж вылын бадӟым ужъёс йылпумъямын луозы, чыры-пырыосыз сентябрёзь быдэсмозы. 15 иськемъем сюрес лэсьтоно на. Кулэ луоз 1 миллион 100 сюрс кубометр мында сюй. Куазь шунытскемъя асфальт кисьтыны луоз ни. Экономикаын шуг-секытъёс шоры учкытэк, выжлэн дуныз ӧз воштӥськы, шуиз     А. Забарский.А. Соловьев пусйиз: коньдон дыраз вуэ, инвесторъёсын ог-огмес ӟеч валаськомы. Выж вылтӥ ортчон понна дун тыроно луоз - озьы инвестор берыктоз та проектэз лэсьтонлы быдтэм коньдонзэ. Дунлэн быдӟалаез пумысен кенешон мынэ на. Но выж вылтӥ выжон паромен ветлонлэсь дунтэмгес луоз.Сергей Захаров Туспктӥз Э. Карипов    Теги: Камшур Удмуртиезазинтон  